**SPRÁVANIE SA V RODINE- ÚCTA, POROZUMENIE, VZÁJOMNÁ POMOC**

Rodiny, ktoré dokážu prekonať ťažkosti a problémy každodenného života, kde vládne porozumenie a úcta, vzájomná pomoc a tolerancia , sú harmonické rodiny. V rodinách kde vládne nezhoda, nevedia riešiť vzájomne problémy, trpia dospelí i deti. Tieto rodiny nazývame problémové, rozvrátené.

Vzťahy a celkový život ovplyvňuje aj samotné zloženie rodiny.

Rozlišujeme rodiny:

1. úplné rodiny / matka, otec, deti/

2. neúplné rodiny / chýba niektorí z rodičov/

3. druhotné vytvorené rodiny / vznikajú novým sobášom, po rozvode či ovdovení/

4. náhradnú rodinnú výchovu / ústavná výchova, pestúnska starostlivosť, profesionálne rodiny / - ako náhradu, keď zlyhá úplná či neúplná rodina

Vyrovnané rodinné vzťahy sú pre deti zárukou šťastného detstva. Významné miesto v našom živote majú vzťahy k starým rodičom.

**SVIATKY A VÝZNAMNÉ UDALOSTI V RODINE**

Zvyky a slávnosti vyjadrujú vzťah človeka k prírode. Tradíciou v rodine je vítanie nového života – narodenie dieťaťa, alebo rozlúčka - pochovávanie mŕtvych.

V rámci ročných období slávime kresťanské sviatky. Začínajú adventom, ktorý je prípravným obdobím na Vianoce. Jarné sviatky sú spojené s obdobím jarnej rovnodennosti, vtedy sa pripravujeme na veľkonočné sviatky. Znamenajú zmŕtvychvstanie Ježiša Krista. V deň letného slnovratu si kresťania pripomínajú narodenie sv. Jána Krstiteľa. Najvýznamnejším jesenným sviatkom je sviatok všetkých svätých a pamiatka zosnulých.

Medzi významné udalosti, ktoré sa oslavujú v rodinách, patria životné jubileá, svadby, prvé sväté prijímanie, birmovka a iné.

**ŠKOLA A ZÁKLADNÉ ÚLOHY ŠKOLY**

Podľa Ústavy Slovenskej republiky všetky deti majú právo aj povinnosť hodiť do školy. Všetky druhy škôl tvoria školský systém. Predškolské vzdelávanie predstavuje materská škola. Každý žiak má právo vybrať si a vzdelávať sa v takom druhu školy, ktorá najlepšie vyhovuje jeho rozumovým schopnostiam a zručnostiam.

Povinná školská dochádzka začína najneskôr od šiesteho roka veku dieťaťa a trvá desať rokov.

Škola zabezpečuje základné, všeobecné a odborné vzdelanie a výchovu. Cieľom škôl je vychovávať a vzdelávať človeka tak, aby sa stal samostatným, tvorivým a užitočným sebe i celej spoločnosti.

V škole získavame:

1. vedomosti

2. upevňujeme si základné ľudské hodnoty – lásku k človeku, kladný vzťah k práci, usilovnosť, pravdovravnosť, zodpovednosť

3. získavame praktické návyky v oblasti sebaobsluhy, prác v dielni, prác v domácnosti, pestovateľských prác